
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I NËNSTACIONIT 110/10 KV, NË QYTETIN E BAJRAM CURRIT
 
Në mbështetje të nenit 100 të Kushtetutës dhe të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Ekonomisë, Tregtisë dhe Energjetikës, Këshilli i Ministrave
 
VENDOSI:
 
1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i nënstacionit 110/10 KV, në qytetin e Bajram Currit, sipas tabelës, që i bashkëlidhet këtij vendimi.
 2. Shpronësimi të bëhet në favor të OSSH sh.a.
 3. Pronarët e pasurive të paluajtshme, që shpronësohen, të kompensohen në lekë, në vlerë të plotë, sipas masës përkatëse, që paraqitet në tabelën, që i bashkëlidhet këtij vendimi, për sipërfaqen 2 952 (dy mijë e nëntëqind e pesëdhjetë e dy) m2,  tokë/truall, vlerësuar në shumën e përgjithshme 13 360 752 (trembëdhjetë milionë e treqind e gjashtëdhjetë mijë e shtatëqind e pesëdhjetë e dy) lekë.
 4. Fondi prej 13 360 752 (trembëdhjetë milionë e treqind e gjashtëdhjetë mijë e shtatëqind e pesëdhjetë e dy) lekësh të përballohet nga fondet e OSSH sh.a. 
 5. Vlera e shpenzimeve procedurale, në shumën 233 000 (dyqind e tridhjetë e tre mijë) lekë, të përballohet po nga OSSH sh.a., si subjekt përfitues.
6. Shpronësimi të fillojë brenda muajit shkurt 2009 dhe të përfundojë brenda muajit prill 2009. 
 7. Pagesat të bëhen pas paraqitjes së dokumenteve të pronësisë, në përputhje me ligjin nr.8561, datë 22.12.1999.
 8. Punimet për ndërtimin e nënstacionit 110/10 KV të përfundojnë brenda muajit dhjetor 2009.
 9. Ngarkohen Ministria e Ekonomisë, Tregtisë dhe Energjetikës dhe OSSH sh.a. për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.
 
Kryeministri
Sali Berisha

Lista e pronarëve që shpronësohen për efekt të ndërtimit të nënstacionit 110/10 kV, Bajram Curri
   Rrethi:Tropojë
   Bashkia: Bajram Curri
   Lloji i pasurisë së paluajtshme që shpronësohet: truall


	
	Shpronësimi definitiv
	

	Nr.
	Emri
	Atësia
	Mbiemri
	Lloji i pasurisë
	Zona kadastrale
	Numri i pasurisë
	Sipërfaqja totale në m2
	Sipërfaqja që shpronësohet në m2
	Çmimi në lekë/m2
	Vlera e shpronësimit në lekë
	Vlera totale e shpronësimit në lekë
	Adresa e pronarit

	1
	2
	3
	4
	5
	6
	7
	8
	9
	10
	11
	12
	13

	1
	Aranit
	Çel
	Gjongecaj
	Truall
	1347
	43/14/1
	2952
	2952
	4 526
	13 360 752
	13 360 752
	Lagjja “Dardania”, Bajram Curri, Tropojë

	2
	Durim
	Çel
	Gjongecaj
	
	
	
	2952
	2952
	4 526
	13 360 752
	13 360 752
	Lagjja “Dardania”, Bajram Curri, Tropojë










